Kendelse om, at indbringelse for retten af Ankestyrelsens afgørelse ikke tillægges opsættende virkning samt kendelse om, at det tillades advokat at indhente og fremlægge en psykologis... Vis mere
Ret: Retten i Aarhus (1. instans)
Faggruppe: Civilsag — Adm. frihedsberøvelse
Sagsemner: Retspleje og civilproces;

/

Retten i Århus

Den 16. juli 2010 kl. 12.00 blev rettens 4. afdeling sat af Dommer.

Der blev foretaget i ikke offentligt retsmøde
sag nr. BS 4-1441/2010:

Klage fra
Klager
Adresse
8200 Århus N

mod

Ankestyrelsen

Ingen indkaldt eller mødt.

Der blev fremlagt e-mail af 23. juni 2010 fra advokat Torkil Rasmussen og
brev af 12. juli 2010 fra advokat Christel Reymond Jensen.

Advokat Torkil Rasmussen har på vegne af Klager påstået ind-bringelsen for
retten af Ankestyrelsens afgørelse om anbringelse af Barn tillagt opsættende
virkning.

Ankestyrelsen har protesteret mod, at indbringelsen tillægges opsættende
virkning.

Der blev afsagt kendelse:

Det fremgår af retsplejelovens § 469, stk. 3, at en begæring om indbringelse
for retten af en administrativt bestemt frihedsberøvelse ikke hindrer friheds-
berøvelsens iværksættelse, medmindre retten bestemmer det.

Begæringen om opsættende virkning er begrundet i, at Barn ef-ter afgørelsen
om hans anbringelse uden for hjemmet er "gået under jorden", og at
opsættende virkning muligt kan bidrage til at ændre herpå.

Opsættende virkning vil i en sådan situation betyde, at man kan undgå at
skulle efterleve en myndighedsafgørelse ved at modsætte sig denne. Et så-
dant hensyn findes ikke at kan danne grundlag for at meddele opsættende
virkning.

Retten tillægger derfor ikke i medfør af servicelovens § 170, stk. 2, jf. rets-
plejelovens § 469, stk. 3, indbringelsen for retten af Ankestyrelsens afgørel-se
opsættende virkning.

Derfor bestemmes:



/

Side 2/2

Indbringelsen for retten af Ankestyrelsens afgørelse af 29. april 2010 tillæg-
ges ikke opsættende virkning.

Sagen udsat på berammelse af hovedforhandling.

Retten hævet.

Dommer



/